Ընկե՛ր իմ, Կոլկա՛

«Ընկե՛ր իմ, Կոլկա՛..» (ռուս.՝ «Друг мой, Колька!..»), խորհրդային կինոդրամա դպրոցի մասին, որը նկարահանվել է Ալեքսանդր Խմելիկի համանուն պիեսի հիման վրա։ Պրեմիերան կայացել է 1961 թվականի մայիսի 13-ին։ 1961 թվականին ֆիլմը դիտել է 23,8 մլն հանդիսատես (19-րդ տեղ)։ 


== Սյուժե ==
Դպրոցում, որտեղ Լիդիա Միխայլովնան աշխատում է որպես ավագ ջոկատավար, արտաքնապես ամեն ինչ լավ է։ Բայց կոկիկ կազմված պլանների հետևում թաքնված են ֆորմալիզմը, անտարբերությունն ու ձանձրույթը։ Ինքը՝ Լիդիա Միխայլովնան, հոգնել է իր աշխատանքից, նա չի սիրում երեխաներին, համակրանքով է վերաբերվում միայն շողոքորթներին։ Այդ ժամանակ տեղական ավտոբազան իր վարորդ Սերգեյ Ռուդենկոյի, որը խելացի և ազնիվ տղա է, ուղարկում է դպրոց որպես պիոներների խմբի ջոկատավար։ Նա արագ հասկանում է, որ երեխաները ձանձրանում են դպրոցում, պիոներական աշխատանքը նրանց չի հրապուրում։ Ելք չգտնելով՝ տղաները միավորվում են Կոլկա Սնեգիրյովի շուրջ և, ի նշան բողոքի, ստեղծում են ՏՈՏՐ (երեք ստացողների գաղտնի միություն) ընդհատակյա կազմակերպությունը՝ «Օգնել վիրավորվածներին և թույլերին, վրեժ լուծել անգիր անողներից և դուրսպրծուկներից» կարգախոսով։ Բայց ոչինչ գաղտնի չի մնում. հայտնի է դառնում այս «ընդհատակյա միության» ստեղծման մասին, և ավագ ջոկատավարն սկսում է հետաքննությունը։ Միևնույն ժամանակ նոր ջոկատավարը դպրոցականների օգնությամբ սկսում է վերանորոգել ավտոբազայի նվիրած հին մեքենան, որով ավելի ուշ ամբողջ դասարանը պատրաստվում է ճանապարհորդել Կովկասում։ Տղաները, ներառյալ «գաղտնի միության» անդամները, ձգվում են դեպի կենդանի գործը, բայց ավագ ջոկատավարը, որը չի ընդունում որևէ փոփոխություն, փորձում է խանգարել։ Դպրոցում լուրջ կոնֆլիկտ է հասունանում։


== Դերերում ==
Ալեքսանդր Կոբոզև – Կոլկա Սնեգիրյով
Աննա Ռոդիոնովա – Մաշա Կանարեյկինա
Ալեքսեյ Բորզունով – Յուրա Ուստինով, ջոկատի խորհրդի նախագահ
Վիկտոր Օնուչակ – Ֆեդյա Դրանկին
Տատյանա Կուզնեցովա – Կլավա Օգորոդնիկովա
Անատոլի Կուզնեցով – Սերգեյ Ռուդենկո, ջոկատավար
Անտոնինա Դմիտրիևա – Լիդիա Միխայլովնա Իվանովա, ավագ ջոկատավար
Վիտալի Օվանեսով – Վալերի Նովիկով, դրուժինայի խորհրդի նախագահ
Սավելի Կրամարով – Վովկա Պիմենով (Պիմեն), կռվարար
Բորիս Նովիկով – Կուզմա Միխալիչ (Կուզյա), ավտոբազայի կոմերիտական կազմակերպության քարտուղար
Լյուդմիլա Չեռնիշևա – Նինա Ալեքսանդրովնա Նովիկովա, ծնողական կոմիտեի նախագահ
Իգոր Կոսուխին – Իսաև, խուլիգան
Սվետլանա Խարիտոնովա – Եվգենյա Պետրովնա, ուսուցիչ
Յուրի Նիկուլին – Վասյա, ավտոբազայի վարորդ
Եվգենի Տետերին – Ֆեոդոր Ֆեոդորովիչ, դպրոցի տնօրեն
Անատոլի Ելիսեև –  քրեական հանցագործ
Օլեգ Վիդով – մոտոցիկլավար (դրվագը չի ներառվել ֆիլմում)


== Նկարահանող խումբ ==
Սցենարի հեղինակներ՝ Ալեքսանդր Խմելիկ, Սերգեյ Երմոլինսկի
Ռեժիսորներ՝ Ալեքսեյ Սալտիկով, Ալեքսանդր Միտտա
Օպերատոր՝ Վիկտոր Մասլեննիկով
Նկարիչ՝ Ալեքսանդր Ռյազանով
Կոմպոզիտոր՝ Լև Շվարց (Բուլատ Օկուջավայի տեքստով)«Ընկե՛ր իմ, Կոլկա՛..․» ֆիլմը եղել է դիպլոմային աշխատանք, որի համար, ըստ ժամանակին գործող կանոնների, հատկացվում էր միայն կարճամետրաժ ֆիլմի համար անհրաժեշտ ժապավեն, և այդ ժամանակ երկու ռեժիսորներ (ՎԳԻԿ-ի տարբեր հոսքերից) միավորվել են և նկարահանել համատեղ լիամետրաժ ֆիլմ։ Ֆիլմում իր առաջին կինոդերը (մոտոցիկլավար, որը ծաղիկներ է տալիս աղջկան) խաղացել է Օլեգ Վիդովը։ Նրա դրվագն վերջնական արդյունքում չի ներառվել ֆիլմում, բայց նկարահանումների ժամանակ Վիդովը ծանոթացել և ընկերացել է Սավելի Կրամարովի հետ (հետագայում երկուսն էլ գաղթել են ԽՍՀՄ-ից)։


== Ծանոթագրություններ ==


== Գրականություն ==
Гуревич Л. Здравствуй, друг Колька! // Искусство кино. — 1961. — № 8. — С. 16-22.


== Արտաքին հղումներ ==
Аркус Л.։ «Друг мой, Колька!»։ Проект журнала «Сеанс»։ Վերցված է 2020-05-02